Kamilla Érsek

Kamilla Elisabeth Røed Érsek (født 23. mars 1984 i Fredrikstad) er en norsk håndballspiller, som spiller både håndball og beachhåndball. 

Hun har medalje fra både EM og VM i beachhåndball for Norge. Hun begynte å spille håndball da hun var 10-11 år gammel, og drev med turn før dette.Fredrikstads Blad - FBK-spiller Kamilla E. Røed Érsek er nettgjest , besøkt 28. juli 2013.

 Karriere 
Érsek spilte for Skogstrand IL som barn, deretter for Fjellhammer IL. I 2003 reiste hun til Spania, og spilte håndball tre år der, fra 2003 til 2006.Fredrikstad Blad - Nyter profflivet i Spania, besøkt 28. juli 2013.Ditt Oslo - Ersek fra beach til Oppsal, besøkt 28. juli 2013. Hun spilte for Handbol Amposta i 2003/04, deretter Santander Marian Park sesongen 2004/05 og Malaga costa del sol sesongen 2005/06.

Hun spilte for Fredrikstad Ballklubb fram til 2012, hvorav de siste to årene var i eliteserien. Der scoret hun 111 poeng i sesongen 2011/12, og ble ligaens syvende mestscorende spiller den sesongen.Oppsal Topphåndball - Kamilla Ersek klar for Oppsal, besøkt 28. juli 2013. Etter dette spilte hun for Oppsal i 2012/13-sesongen, der hun scoret 79 mål, men valgte å ikke forlenge avtalen etter denne sesongen, for å slippe pendling fra Fredrikstad til Oslo.Ditt Oslo - Røed Ersek ferdig i Oppsal , besøkt 28. juli 2013.

Hun deltok ved EM i beachhåndball 2011 i Umag i Kroatia, der Norge kom på 4.-plass. Året etter deltok hun også ved VM i beachhåndball 2012 i Muskat i Oman, der det norske laget fikk bronse etter tap i semifinalen mot Brasil, og seier i bronsefinalen mot Ungarn. I juli 2013 var hun med og vant en ny bronsemedalje i beachhåndball for Norge, ved EM i beachhåndball 2013 i Randers i Danmark, etter at de vant bronsefinalen 2-1 over Ukraina.  

Hun spilte også på Norges lag som deltok i beachhåndball ved World Games 2013. De vant alle sine tre kamper i gruppespillet, men tapte 1-2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28-11 og 19-17, og kom dermed på 3.-plass.World Games 2013 - Beach Handball , besøkt 4. august 2013. 

 Annet 
 Kamilla Érsek deltok i 71° nord i 2007

 Referanser 

Kategori:Norske håndballspillere
Kategori:Norske beachhåndballspillere
Kategori:Personer fra Fredrikstad kommune
Kategori:Fødsler i 1984